Същият си е.
Открай време искам да се върна.
Супер.
Сега кажи къде не ти се връща.
Какво имаш предвид?
Няма такова място.
Ето за това тук говори.
Няма да те черпя, Джо.
Чакай в колата.
Или пък тук, заповядай.
Стига увърта, вуйчо Максимо. Ясно е, че отбягваш нещо.
Или някого.
Наистина ли? Кого?
Сервитьорката идва. Не сега.
Не идва. - Не я викайте.
Ще трябва да отговоря на въпроса ти по-късно.
Ще пробваш ли да поръчаш на испански?
Добре.
Ла чийзбургер. Без питка.
Чийзбургер?
Водя те чак в родния си град в Мексико, а ти си поръчваш "ла чийзбургер"?
Вчера ядох в "Тако Бел". - Това не е...
Само минутка.
ЛА МАРЕА
Да се върна на историята.
Преживявах тежък момент, Хюго.
НЕ МЕ БЕЗПОКОЙТЕ!
У дома Сара винеше мама за разрива с Роберта.
Но понеже не можеше да го каже, стоеше затворена в стаята си.
Все още се чувствах неловко покрай Хулия.
А и работата не вървеше,
откакто Хектор прибираше половината ми бакшиши.
Благодаря.
Но от едно не можех да се оплача.
Г-це Исабел! Какво откраднахте днес?
Дистанционно?
Но защо? То само вреди на гостите.
Поне ми дай батериите.
Спирам говора.
Защо не работи?
Беше ми споменал, че харесваш борба.
Нашите имат четири билета за утре, а братята ми са заети.
Ходи ли ти се?
Да! Обичам борба. - Чудесно!
Най-сетне ще се запознаеш с нашите.
"Най-сетне"?
Виж ти. Не знаех, че е толкова сериозно.
Аз също. Дори още не сме излизали.
Защо е казала на техните?
Защото те харесва.
Много сладко.
Ти харесваш ли я?
Да, притежава три предимства.
Красота,
характер
и билети за борба.
Не може ли да отида, без да задълбаваме?
Виж сега, Исабел е от голяма фамилия, като моята.
Когато нашето семейство приеме някого,
може да е доживотна присъда.
Преди три години сестра ми доведе едно момче, Антонио,
за да го запознае с нашите.
Не си е тръгвал оттогава.
Рано е да се запознавам с техните.
Освен ако... Сетих се!
А ако съм с маска през цялото време? - Не! Стига! Лош Максимо.
Щом не си готов на сериозна стъпка, отмени срещата.
Да, права си.
Ще отида до ресторанта да й кажа.
Моля най-белия задник в Мексико да се яви на рецепцията.
Кой си играе с радиоуредбата?
Не е смешно.
Старите състуденти на Чад бяха чули за годежа му.
Не може да бъде.
И бяха дошли изненадващо.
Имената им... не ги помня.
Петима бели и русокоси младежи, учили в университета на Южна Калифорния.
Значи са били копия на Чад?
Да, чудесно се изрази. До един бяха копия на Чад.
Чад! - Мой човек!
И Чад!
Не може да бъде. Чад!
Как е, Чад? - Братле!
Чад!
Познавам ги от първи курс.
Годеникът ти беше легенда в колежа.
Викахме му "Чад Юнака".
Стига. - Председател на братството,
шампион по бира понг и канадска борба и изобретател на играта...
"Най-много изпити бири за минута".
Явно е сложна игра. - Не, проста е...
Шегувах се.
Но сега момчетата жънат успехи. Чад е на Уолстрийт.
Чад също е на Уолстрийт.
А Чад цяла година се мъчи да напише пространните си мемоари,
но сега е на Уолстрийт.
Междувременно твоят живот е безкрайна ваканция.
А мислехме, че вече ще си президент. - Вижте сега,
ежедневието ми е натоварено.
На практика управлявам целия комплекс.
Чад.
Майка ти има много, много важна задача за теб.
Да върнеш роклята й в химическото.
Явно не са изчистили петното от червено вино.
Освен това каза, цитирам:
"Не се давай на Мануел. Трябва да си твърд с него".
Сега нося картофките.
Максимо! Помогни ми да изглеждам добре.
Първо, трябва да хванеш малко тен.
Кожата ти е... - Не, пред приятелите ми.
Съжалявам, сега не мога. Но знам кой ще ти помогне.
Мемо.
Помогни на Чад да изглежда добре.
Добре. Първо, трябва да хванеш тен.
Не, не съм... Кожата ми е чувствителна. Няма значение.
Представи ме в добра светлина пред приятелите ми.
Не знам, мъжките компании ме плашат.
Сигурно защото имам пет сестри,
които също ме плашат.
Я стига, ще се справиш.
Спокойно, това е твоята суперсила.
Да славиш героя.
Ти си човекът зад човека.
А сега върви и наговори измишльотини за Чад.
Историите ви за повръщащи хора сякаш нямат край.
Аз се връщам на работа.
Беше ми много приятно. Забавлявайте се. - Чао.
Това е моят амиго Мемо. Моят "Мемиго".
Мемо, това са Чад, Чад, Чад, Чад и Чад.
Здравейте.
Дано успея да ви запомня имената.
Дон Пабло, как беше първата ти отпуска след 20 години?
Чудесна.
Внукът ми, всеки път, когато направя така...
Не те интересува.
Не.
Последният оглед за инвеститора Рикардо Вера,
при който ще разберем какви промени иска,
преди да вложи милиони тук... - Да, утре е.
Представителят му дойде днес
и понеже теб те нямаше, друг го е развел.
Щом не сме били ти и аз, кой тогава?
Пако от поддръжката.
Да помогна?
Представлявам г-н Вера, новия инвеститор на хотела.
Дойдох за огледа.
Супер.
Аз мога да ви разведа. Чипс?
Пако е приел да променим менюто за шатрите,
да намалим пътните ми разходи,
договорил е 20% увеличение на бюджета за поддръжка,
а след това при басейна...
И друго.
На г-н Вера не му допада да се пее американски поп на испански.
По-добре класическа музика.
Името ми запомни. Слава! Ще живея вечно...
Уволнени сте!
Ще се науча да летя високо...
Даян, грешка е, нали?
Пако и онзи казаха, че сме уволнени. - Работата ни е нужна.
И аз не искам да ви загубя. Ще говорим с него.
Междувременно ще ви намеря друга работа тук.
Благодаря, дон Пабло. Готови сме да вършим всичко.
Действайте.
Не! Никакво пеене! Никакво забавление!
Здравей, мамо. Естебан.
Какво е станало?
Нищо. Майка ти и сестра ти се поскараха
и сега тя се е затворила в стаята си.
Сестра ти, не майка ти. Майка ти е тук.
Естебан, ще свършиш ли каквото те помолих?
Остави го да се нахрани!
Не, заситих се вече.
Супата се разширява в стомаха.
Сякаш ти е слуга, а не гадже.
За какво ти е закачалка? - Хората казват...
По-добре да имаш и да не ти потрябва,
отколкото да ти потрябва, а да нямаш.
Никой не го казва.
Как така? Аз току-що го казах.
Никоя ли съм?
Надбяга огромния камък
и макар да се страхува от змии,
Чад скочи в змийската яма и спаси момичето.
Стига, караш ме да се изчервявам.
Сега се връщам.
Шефът трябва да уволни този-онзи в кухнята.
"Шефът трябва да уволни този-онзи в кухнята."
Какво каза?
Нищо, шегувах се.
Не, прозвуча точно като него.
Кажи го пак.
"Шефът трябва да уволни този-онзи в кухнята."
Всъщност, за да е точно, трябва да отметна косата.
"Здрасти, аз съм Чад. Мама е адски секси в ликра.
С обърната яка всеки се обръща след теб."
Братле! - Страхотно изпълнение!
Исабел, много си умна и красива.
Но трябва да отменя утрешната среща.
Рано е за среща с вашите.
Не търся сериозна връзка.
ЛА МАРЕА
Това е същият ресторант.
Да.
Ресторантът, където работеше Исабел.
Просто исках да отменя срещата,
за да не ме запознае с близките си.
О, не, Максимо!
Друг поздрав очаквах.
Много е натоварено, а миячката е болна.
И преди да попиташ...
Да. Забраниха ми да сервирам. - Защо са ти забранили?
Заради един тъпак... - Стига, сещам се.
Добре.
Исабел, много си умна...
Исабелче, това да не е Максимо?
Той трябва да е.
Има онзи момчешки, стреснат поглед, който описваше.
Кой е този господин?
Баща ми.
Ресторантът е семеен.
Значи ресторантът е семеен?
Мерседес, ела!
Елате всички да се запознаете с Максимо!
Аз всъщност...
Майка ми Мерседес, леля ми Ракел,
братята ми Крачун и Малчо са сервитьори,
чичовците ми, братовчедите...
А баба Марина седи в ъгъла и съска на хората.
Виж ти. Харесва те.
Добре дошъл в семейството.
Гледали сме я като писано яйце.
Дано си сериозен.
Максимо щеше да ми казва нещо.
Слушам те.
Остави! Тя първо трябва да измие чиниите.
Хайде, на работа!
Ще поговорим утре на срещата.
Ще ти помогна с чиниите.
На коледния банкет се оказах с две дами.
И двете ми бяха страшно навити.
Куче такова! - Само така.
Мемо!
Ето ме. - Човече, този Мемо е върхът.
Върхът! Разкажи още нещо смешно.
Според Чад Испания е столица на Мексико. - Бира понг!
Време е за бира понг.
Хайде! - Да вървим!
Бира понг! Бира понг!
Открай време ли сте тук?
Не, когато бях малка, имахме ресторант в Сан Диего.
Но нещата се усложниха.
А и ни домъчня за Акапулко.
Затова се върнахме.
Значи сте живели в САЩ?
Страхотно.
Тук сме много по-щастливи.
Това е нашият дом.
Не е за вярване, че сте заедно по цял ден, а не се карате.
На нас един обяд ни идва в повече.
Виж, знам, че обичаш да си общуваме,
но за втори път миеш тази чиния.
Ще ми кажеш ли какво става?
А, да...
Исабел, много си умна... - Проблем.
Луиса падна и си изкълчи глезена.
Не ни достига един сервитьор.
Аз мога да я заместя, татко.
Държиш се лошо с клиентите.
Само с тъпаците, които не заслужават да ядат.
Ето! Не.
Може аз. Правя това по цял ден. С радост ще помогна.
На кого имам повече вяра?
На дъщеря ми или на човек, с когото съм се запознал днес?
Ето посолето ви. Добър апетит.
Малчо, дай ги. - Благодаря.
Хайде сега!
Изяж се, Чад! - Браво, братле!
Бърз си!
Давай, Чад, едно хвърляне.
Нещо си увесил нос. Бира?
Не, благодаря. Стана ми кофти.
Бях център на внимание, но Чад ми го отне...
Нещо си увесил нос. Бира?
Чад Юнака отново успя!
"Пред вас съм Чад Юнака,
но всъщност съм Чад Бунака, защото славните ми дни са минало
и единствените ми приятели работят за мама."
Жестоко! - Мемо, ти си фуего!
Това значи "огън". Току-що го научихме.
Мемо, ще научиш ли и мен на някоя испанска дума?
Благодаря за помощта, но би ли престанал?
Съжалявам. - Не че нещо, но...
Помолих те да ме представиш в добра светлина.
Знам, че ме имитираш от уважение,
но те може да решат, че ми се подиграваш.
Знам, но аз вечно съм човекът зад човека.
Какво?
Този, който помага на героя.
Забавно е поне веднъж да съм звездата.
Значи няма да престанеш?
Пичове, залагаме кой ще спечели на канадска борба - ти или Мемо.
Съгласен!
Мога да бия повечето от сестрите ми.
Странен начин да ме психираш. Навит съм.
Идеално. Благодаря, Естебан.
Моля. Вече имаш закачалка, въпреки че не ти трябва.
Как да не ми трябва!
Толкова пъти идваш,
а все не си сваляш шапката.
Трябва да има къде да я закачиш.
Може ли?
Това е твоята закачалка.
Нора, това е...
Майка ми казваше: "Бъди търпелив, Естебан.
Ще откриеш любов. И закачалка".
И сега ти ме направи част от този дом.
Никога няма да те разочаровам.
Дали да не започна да оставям шапката си тук и през нощта?
Да не прекаляваме.
Да.
Ако това свирят в рая, радвам се, че няма да отида там.
Зле е за бизнеса.
Вместо да пият, гостите заспиват.
Съжалявам, но г-н Вера не желае американски поп на испански.
Без изключения.
Да намерим компромис?
Убедете г-н Вера да приеме малка промяна, а ние...
Ние ще се погрижим жена ви да не разбере за любовницата ви.
Ще поговоря с г-н Вера.
Простете.
Откъде знаеше за любовницата?
Не знаех.
Започва се. - Разгрявка.
Това е ключът. - Важно е.
Той трябва да се подготви.
Давай!
Какво става тук? - Канадска борба. Важно е.
Да. - Тези четири думи са несъчетаеми.
Ела тук.
Какво има всъщност?
Искам да се представя като преуспял в живота,
защото имам чувството, че не съм, за разлика от тях.
И по-добре.
Когато се запознахме, беше същият като тях.
Но сега си по-опитен, по-грижовен
и по-сгоден от всеки от тях.
И знаеш повече испански.
Казах, че... - Разбрах те.
Наистина.
Тогава Чад осъзнал,
че е постигнал много повече, отколкото мислел.
И решил да остави Мемо да победи.
За съжаление, Мемо си бил наумил същото.
И старт!
Давай, Чад.
Защо не натискаш?
За да победиш. На теб ти е нужно повече. Аз съм човекът зад човека.
Не и днес. Днес си човекът пред човека зад човека.
Ще те принудя да ме биеш.
Няма да успееш.
Значи е било... - Точно така, Хюго!
Канадска борба с обратен знак.
Много си силен.
Нали уж сестра ти те е победила?
Да, монахинята.
Бог й дава сили.
И има бицепси като топки за боулинг.
Колко си силен!
- Изобщо не съм!
Аз съм слаб, а ти си силен! - Силен си!
Мемо, лакътят ме заболя!
Чад...
Загубих!
Мемо!
Шотове! - Хайде!
Вървете. Аз сега идвам.
Благодаря.
Чад си възвърна самочувствието,
но аз, докато помагах на Исабел и семейството й,
усетих, че...
сякаш съм попаднал в друг свят.
Вземам ги.
Благодаря.
Два крема.
Ето.
Благодаря.
Не ми плащайте.
Ние си делим бакшишите.
Вие не правите ли така?
Не.
Всъщност давам половината от моите на шефа ми.
Тук не е като в работата ми.
И като вкъщи.
Благодаря, че ме приехте така радушно.
Напротив.
Ние ти благодарим за помощта.
Заслужи си ги, нали?
Наздраве!
Адриана, Аугусто! Връщате се при басейна.
Бях взела да губя тен.
Специално за г-н Вера
изпълнете някоя мексиканска поп песен на английски.
Хайде.
Радвам се, че проблемът се реши.
Но ако ти беше тук, изобщо нямаше да се стигне до това.
Той подрани, а аз бях при семейството си.
Знам. Но нека не се повтаря.
Привет.
Исках да ти благодаря за днес, Чад. Оценявам жеста ти.
Моля. И аз се забавлявах.
Осъзнах, че не е важно какво мисли Чад за мен.
Или Чад. Или Чад, Чад, дори Чад.
Само мнението на един човек е важно.
И той е Чад.
Хубаво беше.
Странно само, че толкова бързаше да се запознаеш с нашите.
До голяма степен щастието е да намериш мястото си.
Естебан знаеше, че неговото е при Нора.
А тази вечер разбра, че и Нора мисли така.
Чад осъзна, че сега е по-щастлив от всякога.
За дон Пабло това място открай време беше хотелът.
Но изведнъж беше започнал да се съмнява.
А аз може би бях открил своето място, без изобщо да го търся.
Щеше да ми казваш нещо?
Вярно. Така беше.
Исабел...
Ти си много умна и красива...
И се вълнувам за срещата ни утре.
Аз също.
РЕСТОРАНТ "ЛА МАРЕА"
Сега на испански!
Аплодисментите са за вас, нашата публика.
Благодаря, "Лас Колинас"!
Превод на субтитрите Боряна Богданова